钦定古今图书集成/历象汇编/岁功典/第098卷 > 渔樵问答 > 避暑赋 李曾伯
## 钦定古今图书集成/历象汇编/岁功典/第098卷 > 渔樵问答 > 避暑赋 李曾伯

渊献编年，蕤宾纪律。当梧叶之十三，馀蓂荚之六七。
庚金始萌，离火正棘。于时雪盖张空，日驭铄石，犹酷
吏之堪畏，类权门之可炙。复以暑雨积润，温风致湿。
动小民之怨咨，起庶人之郁悒。遂使会达于闾阎，叹
燠若以旸若，皆惔如而焚如。喘形乎宰相之牛，躁见
乎丈人之乌。重以小寇之蚊兮营营乎肆其扰；细人
之蝇兮纷纷乎为之驱。凡厥俯仰之内，俱有贤愚之
殊，虽碧纱兮为之呵御，白羽兮为之吹嘘。晏子爽垲
之宅，不韦高明之居，盖未有不受乎阴阳之炭，而获
出乎造化之炉者也。是日客有屋不抬头，室仅容膝。
新浴而振灵均之衣，当暑而袗尼父之绤，陈以珍盘，
佐以篚实。然而背与汗以相浃，缨虽“泉而莫涤。虽袁
绍之酒未遑饮，而方朔之肉不暇食。远怀乎高山流
水之胜，近想乎修竹茂林之僻。环视六合，神游八极。”
卑骊山之仙游，陋摩诃之旧迹。飙无扇金，景已合璧。
顾无地之可避，姑惟意之是适。于是举羲扇，披楚襟，
拄西爽之笏，揖南薰之琴。枕桃笙而高卧，倚胡床而
长吟。已而月明星稀，“籁静机沈，虚室生白，元关不扃，
顿觉耳洗巢父之水，不待面障元规之尘，逡巡而肺
腑之痞去，逶迤而毛发之寒生，恍兮如驾黄鹄而访
河汉，忽兮如跨青鸾而上蓬瀛，殆莫知其为朝市不
避风雨之吏，而其或为山林不知寒暑之人也邪？”心
既休，夜渐永，幡然而作，若有所譬。乃思天地两间，寒
暑二证。以四序之推迁，犹兆人之告病。而况中宇宙
而立司民物之柄。与其处唐帝之风殿兮，人间苦于
炎热。孰若罢汉文之露台兮，海内富乎清静。彼二老
之遁海滨兮，得不以其炮烙之刑。四皓之避商山兮，
又焉非以其弃灰之令。傥不思有司之酷于暑兮，毋
乃使元元之不堪命。已矣哉！兔没兮乌升，燕去兮鸿
宾。毋炎上其性兮，毋热中其情。存乎我之夜气兮，听
夫物之秋声。彼赤炽之郁郁兮，亦欲东耳，天固将起
凉于青𬞟。